Glæsileg golfferð á eitt glæsilegasta golfsvæði Evrópu , Praia Del Rey sem er staðsett í 1 klst fjarlægð fyrir norðan Lissabon , höfuðborg Portúgals . Gist verður á hinu frábæra 5 * hóteli Marriott Praia Del Rey og spilað á tveimur völlum , Praia Del Rey og West Cliffs . Báðir vellirnir eru á lista topp 10 golfvalla Portúgals skv. topp 100 Golfcourses . West Cliffs vermir 2. sætið á meðan Praia Del Rey er í 9. sæti . Að auki er West Cliffs í 16. sæti og Praia Del Rey í 48. sæti yfir bestu golfvelli Evrópu samkvæmt sömu vefsíðu . Hótelið er staðsett alveg við ströndina og er Praia Del Rey golfvöllurinn við hlið hótelsins . Herbergin eru 35fm að stærð og fallega innréttuð með svalir sem annaðhvort snúa að golfvellinum eða út að Atlantshafi . Gott baðherbergi er í herbergjunum og öll þægindi sem þarf . Glæsileg heilsulind er á hótelinu þar sem er góð líkamsrækt , úti - og innisundlaug auk tyrkneskrar saunu og heitur pottur . Tveir veitingastaðir eru á hótelinu þar sem er hægt að fá hlaðborð og a la carté . Veitingastaðurinn Tempera býður upp á hlaðborð þar sem er boðið upp á dýrindis mat frá öllum heimshornum . Veitingastaðurinn Emprata býður upp á a la carté matseðil með portúgölsku og alþjóðlegu ívafi . Að auki er lobbý barinn Contata og sundlaugabar sem bjóða upp á léttan mat og drykki . Bæirnir Peniche og Obidos eru í 15 - 20 mín fjarlægð frá Marriott Praia Del Rey . Bæði Peniche og Obidos eru mjög sjarmerandi þar sem er hægt að upplifa ekta portúgalska stemmingu en þessir staðir eru ekki enn fullir af túristum á þessum tíma . Höfuðborg Portúgals , Lissabon er í 1 klst fjarlægð frá Praia Del Rey . Margt er að sjá og upplifa í þeirri stórkostlegu borg . Golfvöllurinn Praia Del Rey er í 5 mín göngufjarlægð frá hótelinu . Völlurinn , sem er hannaður af Pete Dye , er tæplega 5700 metrar af gulum teigum og rétt undir 4800 metrar af rauðum . Fyrri níu lykkjan fer í gegnum hverfið í kring og býður upp á skemmtilega blöndu af beinum holum og í hundslöpp . Seinni níu lykkjan er sérstaklega skemmtileg og fjölbreytt . Holur 12 - 15 spilast meðfram Obidos ströndinni og eru algjört augnakonfekt . Praia Del Rey hentar öllum getustigum . Ef vindur er lítill er hægt að ná góðu skori . Ef byrjar að blása byrjar völlurinn að refsa þeim sem passa sig ekki . West Cliffs er í 10 mín fjarlægð frá hótelinu . Völlurinn er talinn einn sá besti í Evrópu . Völlurinn skartar fjölbreyttum holum meðfram Obidos ströndinni þar sem má njóta stórbrotnu útsýni yfir Atlantshafið í hverju höggi . Völlurinn er frábærlega hannaður og séð til þess að kylfingar af öllum getustigum njóti sín að spila . Af gulum teigum spilast völlurinn tæplega 5600 metrar . Af rauðum teigum er völlurinn rétt yfir 4500 metrar . Ekki er hægt að velja eina staka holu sem “ signature ” holu vallarins þar sem allar 18 holurnar eru taldar einstaklega fallegar . Hægt er að spila að endurgjaldslausu auka 9 holur á báðum völlum hvern golfdag ( þarf að fara í pro-shop og panta rástíma ) . Innifalið í verði : Beint flug fram og til baka , flugvallagjöld og skattar , ferðataska og handfarangur , gisting , íslensk fararstjórn , golfsett með farangri , 7 nætur á 5 stjörnu gistingu , gisting í 7 nætur m. morgunverði og sjávarútsýni , 5 golfhringir á Praia Del Rey og / eða Westcliffs , flutningur milli flugvallar og hótels , og flutningur til / frá hóteli og West Cliffs . Sæki verð ... Úrval Útsýn Hlíðasmára 19 , 201 Kópavogi Þjónustu - og söluver : Opið 9:00 – 17:00 , alla virka daga